text: Hedensted-politiker henter opbakning i to kredse
  07 juni 2015 kl. 12.33
  Socialdemokratiet tillader ikke, at deres kandidater er opstillet i flere kredse. Alligevel har nogle kandidater støtte fra flere kredse, der så opstiller såkaldte skyggekandidater, der ikke føres valgkamp for. Det er tilfældet i Hedensted.
  Daniel Toft Jakobsen er opstillet i Faurskov vest for Aarhus og støttes også af Hedensted Kredsen, hvor han bor og sidder i byrådet. Det øger hans chancer for at blive valgt ganske betydeligt.
  Socialdemokraterne i Hedensted har nemlig valgt at opstille en skyggekandidat, som partiet ikke vil føre valgkamp for.
  Kandidaten, der hedder Thyge Risvig Hansen, er godt nok på valg - men reelt er det Daniel Toft Jakobsen, som partiet fører valgkamp for i Hedensted.
  Daniel Toft Jakobsens kampagneleder i Favrskov Kommune, Frode Frederiksen, fortæller om det gode ved, at to kommuner bakker op om Daniel Toft Jakobsen ? to kommuner, som i virkeligheden har meget til fælles (varighed 45 sek.):
  
  